section_heading: Trojstvo u umjetnosti
paragraph_text: mini|225px|Krunjenje Djevice Marije, slika [[Diego Velázquez|Diega Velázqueza. Lijevo na slici je Sin Božji, desno Bog Otac a iznad njih Duh Sveti u obliku goluba. U sredini je Djevica Marija, Isusova majka.]] Pošto su stariji kršćanski slikari htjeli dati snažnu sliku Trojstva, obično su birali jedan od sljedećih načina prikazivanja Trojstva: Isus je prikazan u ljudskom obliku ili predstavljen simbolom križa ili Jaganjca; nad njim lebdi Duh Sveti predstavljen u obliku goluba, a iznad se vidi poprsje Boga Oca ili samo oblak kroz koji pruža ispruženu ruku. Kasnije su i Otac i Sin predstavljani s kompletnim tijelom (Isus se može prepoznati po ranama od čavla na rukama i stopalima), a između njih lebdi golub, čija glava, kao i kod Oca i Sina, je okružena aureolom. Kasnije sve tri osobe su predstavljane u ljudskom obliku, sjedeći jedni pored drugih: Otac u sredini s kraljevskom krunom ili papinskom tijarom, desno od njega je Isus s kraljevskom krunom a lijevo Duh Sveti izgledom mlađi od Oca i Sina. Ipak Duh Sveti je najčešće predstavljan u obliku goluba što je bilo i najlakše za razumjeti.